Tarybos reglamentas (EB) Nr. 226/2004,
2004 m. vasario 10 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos tarifų kvotas ir numatantis jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) 1996 m. gruodžio 20 d. Taryba priėmė Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos tarifų kvotas ir numatantį jų administravimą [1]. Nagrinėjamų produktų paklausa Bendrijoje turėtų būti patenkinta priimtiniausiomis sąlygomis. Todėl reikia nustatyti atitinkamo dydžio Bendrijos tarifų kvotas, pagal kurias taikomas sumažintas arba iš viso netaikomas muito mokestis, o tam tikros esamos kvotos turi būti padidintos taip, kad nebūtų sutrikdyta tokių produktų rinka.
(2) Tam tikrų Bendrijos autonominių tarifinių kvotų kiekis esamu kvotos laikotarpiu yra nepakankamas Bendrijos pramonės poreikiams patenkinti. Todėl šių kvotų kiekį reikia padidinti pradedant nuo 2003 m. sausio 1 d. arba 2003 m. liepos 1 d., atsižvelgiant į šių kvotų laikotarpio pradžios datą, ir reikia numatyti, kad šis reglamentas įsigaliotų nedelsiant.
(3) Bendrijai daugiau nėra naudinga 2004 m. išlaikyti kai kurių produktų, kurių muito mokestis buvo atidėtas 2003 m., Bendrijos tarifines kvotas ir todėl šiuos produktus reikia išbraukti iš Reglamento (EB) Nr. 2505/96 I priedo lentelės.
(4) Atsižvelgiant į didelį skaičių pataisų, ir siekiant aiškumo, Reglamento (EB) Nr. 2505/96 I priedas turi būti pakeistas visas.
(5) Todėl atitinkamai reikia iš dalies pakeisti Reglamentą (EB) Nr. 2505/96.
(6) Atsižvelgiant į šio reglamento ekonominę svarbą, būtina remtis skubumo priežastimis, numatytomis prie Europos Sąjungos Sutarties ir Europos bendrijos steigimo sutarčių pridedamo Protokolo dėl nacionalinių parlamentų vaidmens Europos Sąjungoje I.3 punkte,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas pakeičiamas šio reglamento priede pateikiamu tekstu.
2 straipsnis
Kvotos laikotarpiui nuo 2003 m. sausio 1 d. iki 2003 m. gruodžio 31 d. Reglamento (EB) Nr. 2505/96 I priedas iš dalies pakeičiamas taip:
a) nustatomas užsakymo Nr. 09.2979 tarifinės kvotos kiekis: 800000 vnt.;
b) nustatomas užsakymo Nr. 09.2985 tarifinės kvotos kiekis: 600000 vnt.
3 straipsnis
Kvotos laikotarpiui nuo 2003 m. liepos 1 d. iki 2003 m. gruodžio 31 d. Reglamento (EB) Nr. 2505/96 I priedas iš dalies pakeičiamas taip:
Nustatomas užsakymo Nr. 09.2935 tarifinės kvotos kiekis: 90000 tonų.
4 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. sausio 1 d., išskyrus 2 straipsnį, kuris taikomas nuo 2003 m. sausio 1 d., ir 3 straipsnį, kuris taikomas nuo 2003 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 10 d.